Qamchiq dovonida “Lacetti” xandaqqa tushib ketdi — vide

Qamchiq dovonida 20 fevral kuni haydovchi boshqaruvni yo'qotishi oqibatida “Lacetti” avtomobili xandaqqa tushib ketdi. Bu haqda Favqulodda vaziyatlar vazirligi axborot xizmati xabar berdi.
Ma'lum bo'lishicha, voqea soat 18:34 atrofida A-373 xalqaro avtomobil yo'lining 238-kilometrida sodir bo'lgan. Aniqlanishicha, vodiy–Toshkent yo'nalishida harakatlanib ketayotgan “Lacetti” haydovchisi boshqaruvni yo'qotib, yo'l chetidagi xandaqqa tushib ketgan.
Hodisa joyiga Qamchiq maxsus qidiruv, yong'in-qutqaruv boshqarmasi xodimlari hamda tegishli xizmatlar yetib borgan va maxsus texnikalar yordamida avtomobil xandaqdan chiqarib olingan. Hodisa oqibatida tan jarohati olgan va halok bo'lganlar yo'q.

Avvalroq Qamchiq dovonida haydovchi boshqaruvni yo'qotishi sabab yuk mashinasi ag'darilib ketgani haqida xabar berilgandi.